郝經：「羽、飛昭烈啑血起義，夙定君臣之分，期復漢室，百折興王。闞如兩虎嘯風從龍，夾之以飛，雄猛震一世，號稱萬人敵。羽報效於操，致書而去，飛瞋目橫矛，而與操決。矯轎義烈，上通於天，漢於是乎不亡。」；「羽儀狀雄偉，嶽嶽尚義，儼若神人。」（《續後漢書·卷十六》）；「昔魏武之於關侯，梁高祖之於賀拔勝，孔明之於徐庶，皆謀臣猛將，反覆去就，知其無留，意猶不固止。」（《與賈丞相書》）；「雲長萬人之敵，而呂蒙襲取。昭烈一世之雄，而陸遜摧破。漢之義師，不復東征。祗保梁益，吳遂蹈跨荊揚。操不可圗，丕乃禪代曺氏。遂有中國，而天下三分，殆非人謀亦天意也！」（《續後漢書·卷五十六》）；「躍馬斬將萬眾中，侯印賜金還自封。橫刀拜書去曹公，千古凜凜國士風。跨有荊、益事戰攻，直指許、洛期一戎。操為喘氣謀避鋒，權為鯨梟示象恭。」（《重建廟記》）